
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA




,,În slujba oamenilor”


Nr. 9960/04.06.2020
Raport de specialitate
privind modificarea componenței Consiliului Comunitar Consultativ cu atribuții în protecția și promovarea drepturilor copilului la nivelul Municipiului Timișoara
Administrația publică locală respectă, promovează și garantează drepturile cetățenilor și implicit drepturile copilului stabilite prin Constituție și lege, în concordanță cu prevederile legale cu privire la drepturile copilului, respectiv art. 114 din Legea nr. 272/2004 privind protecția și promovarea drepturilor copilului. 

Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.
Prin HCLMT 535/20.12.2017 s-a constituit Consiliul Comunitar Consutativ cu atribuții în protecția și promovarea drepturilor copilului.

Direcția de Asistență Socială a municipiului Timișoara prin adresa nr. 9217/22.05.2020 a făcut demersuri de actualizare a componenței Consiliului Comunitar Consultativ cu atribuții în protecția și promovarea drepturilor copilului, conform art. 7 și 8 al Regulamentului de Organizare și Funcționare aprobat prin HCLMT nr. 535/20.12.2017, iar în baza răspunsurilor primite s-a actualizat componența Consiliului Comunitar Consultativ cu atribuții în protecția și promovarea drepturilor copilului.
Ordonanța nr. 86/2004 pentru modificarea și completarea Ordonanței Guvernului nr. 68/2003 privind serviciile sociale, prevede la art. 502 alin. (3): ″în realizarea obiectivelor proprii, autoritățile administrației publice locale au obligația de a implica comunitatea în identificarea, prevenirea și soluționarea la nivel local a problemelor sociale″.

Conform prevederilor art. 114 din Legea nr. 272/2004, privind protecția și promovarea drepturilor copilului, actualizată:

(1)Autoritățile administrației publice locale au obligația de a implica colectivitatea locală în procesul de identificare a nevoilor comunității si de soluționare la nivel local a problemelor sociale care privesc copiii. 

(2)În acest scop pot fi create structuri comunitare consultative cuprinzând, dar fără a se limita, oameni de afaceri locali, preoți, cadre didactice, medici, consilieri locali, polițiști. Rolul acestor structuri este atât de soluționare a unor cazuri concrete, cat și de a răspunde nevoilor globale ale respectivei colectivități. 

(3)Mandatul structurilor comunitare consultative se stabilește prin acte emise de către autoritățile administrației publice locale. 

(4)Pentru a-și îndeplini rolul pentru care au fost create, structurile comunitare consultative vor beneficia de programe de formare în domeniul asistenței sociale și protecției copilului.

Potrivit art. 6 lit. nn) din Legea nr. 292/2011 a asistenţei sociale: ″structurile comunitare consultative reprezintă asocierea formală sau informală a unor oameni de afaceri locali, preoţi, cadre didactice, medici, consilieri locali, poliţişti, alţi membri ai comunităţii, în vederea sprijinirii autorităţilor administraţiei publice locale şi furnizorilor de servicii sociale în soluţionarea nevoilor de servicii sociale ale comunităţii″.

Pentru a veni în sprijinul autorităților locale, a serviciilor sociale și a comunității de la nivel local, în situații ce privesc copiii, se impune constituirea Consiliului Comunitar Consultativ cu atribuții în protecția și promovarea drepturilor copilului la nivelul municipiului Timișoara.
Misiunea Consiliul Comunitar Consultativ al municipiului Timișoara este de a contribui la identificarea nevoilor și resurselor comunității locale și la promovarea implicării acesteia în soluționarea problemelor sociale ale comunității care privesc copiii, sau după caz, formulează propuneri autorităților competente, prin informare, sfătuire, acompaniere, mediere, recomandare. Scopul Consiliul Comunitar Consultativ al municipiului Timișoara este de a veni în sprijinul comunității locale în vederea creșterii calității vieții copiilor și familiilor acestora. Rolul Consiliului Comunitar Consultativ este atât de soluționare a unor cazuri concrete, cât și de a răspunde nevoilor globale ale colectivității în situații ce privesc copiii și familiile acestora.
În baza celor prezentate și în conformitate cu prevederile art. 114 ale Legii nr. 272/2004 privind protecția și promovarea drepturilor copilului, ale prevederilor Ordonanței nr. 86/2004 pentru modificarea și completarea Ordonanței Guvernului nr. 68/2003 privind serviciile sociale, art. 502 alin. (3), 
PROPUNEM:

1. Modificarea componenței Consiliului Comunitar Consultativ cu atribuții în protecția și promovarea drepturilor copilului la nivelul Municipiului Timișoara, prevazuta in AnexaI.

